CELEX: 62009TA0127
Language: hr
Date: 2015-01-14 00:00:00
Title: Predmet T-127/09 RENV: Presuda Općeg suda od 14. siječnja 2015. – Abdulrahim protiv Vijeća i Komisije ( „Vraćanje predmeta nakon ukidanja presude — Zajednička vanjska i sigurnosna politika — Mjere ograničavanja protiv određenih osoba i drugih subjekata povezanih s Osamom bin Ladenom, mrežom Al-Qaidom i talibanima — Uredba (EZ) br. 881/2002 — Zamrzavanje financijskih sredstava i gospodarskih izvora osobe uvrštene na popis koji je sastavilo tijelo Ujedinjenih naroda — Stavljanje imena te osobe na popis iz priloga I. Uredbi (EZ) br. 881/2002 — Tužba za poništenje — Dopuštenost — Rok za tužbu — Prekoračenje — Ispričiva zabluda — Temeljna prava — Pravo na obranu — Pravo na djelotvornu sudsku zaštitu — Pravo na poštovanje vlasništva — Pravo na poštovanje privatnog i obiteljskog života” )

23.2.2015   
            
            
               HR
            
            
               Službeni list Europske unije
            
            
               C 65/28
            
         Presuda Općeg suda od 14. siječnja 2015. – Abdulrahim protiv Vijeća i Komisije
   (Predmet T-127/09 RENV) (1)
   
   ((„Vraćanje predmeta nakon ukidanja presude - Zajednička vanjska i sigurnosna politika - Mjere ograničavanja protiv određenih osoba i drugih subjekata povezanih s Osamom bin Ladenom, mrežom Al-Qaidom i talibanima - Uredba (EZ) br. 881/2002 - Zamrzavanje financijskih sredstava i gospodarskih izvora osobe uvrštene na popis koji je sastavilo tijelo Ujedinjenih naroda - Stavljanje imena te osobe na popis iz priloga I. Uredbi (EZ) br. 881/2002 - Tužba za poništenje - Dopuštenost - Rok za tužbu - Prekoračenje - Ispričiva zabluda - Temeljna prava - Pravo na obranu - Pravo na djelotvornu sudsku zaštitu - Pravo na poštovanje vlasništva - Pravo na poštovanje privatnog i obiteljskog života”))
   (2015/C 065/38)
   Jezik postupka: engleski
   
      Stranke
   
   
      Tužitelj: Abdulbasit Abdulrahim (London, Ujedinjena Kraljevina) (zastupnici: P. Moser, QC, E. Grieves, barrister, H. Miller i R. Graham, solicitors)
   
      Tuženici: Vijeće Europske unije (zastupnici: E. Finnegan i G. Étienne, agenti) i Europska komisija (zastupnici: E. Paasivirta i G. Valero Jordana, agenti)
   
      Predmet
   
   Na početku, s jedne strane, zahtjev za djelomično proglašenje ništavom Uredbe Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima te o stavljanju izvan snage Uredbe Vijeća (EZ) br. 467/2001 o zabrani izvoza određene robe i usluga u Afganistan, pooštravanju zabrane leta i proširivanju zamrzavanja financijskih sredstava i ostalih financijskih izvora u odnosu na afganistanske talibane (SL L 139, str. 9.) (SL, posebno izdanje na hrvatskom jeziku, poglavlje 18., svezak 2., str. 34.), kako je izmijenjena Uredbom Komisije (EZ) br. 1330/2008 od 22. prosinca 2008. kojom je po 103. put izmijenjena Uredba br. 881/2002 (SL L 345, str. 60.) (SL, posebno izdanje na hrvatskom jeziku, poglavlje 18., svezak 1., str. 247.), ili potonje uredbe, u dijelu u kojem se odnosi na tužitelja i, s druge strane, zahtjev za naknadu štete koja je navodno prouzročena tim aktima.
   
      Izreka
   
   
               1.
            
            
               Uredba Komisije (EZ) br. 1330/2008 od 22. prosinca 2008. kojom je po 103. put izmijenjena Uredba Vijeća br. 881/2002 o određenim posebnim mjerama ograničavanja protiv određenih osoba i subjekata povezanih s Osamom bin Ladenom, mrežom Al-Qaidom i talibanima proglašava se ništavom u dijelu u kojem se odnosi na Abdulbasita Abdulrahima.
            
         
               2.
            
            
               Vijeću Europske unije i Europskoj komisiji nalaže se, pored vlastitih troškova, snošenje troškova A. Abdulrahima u vezi s tužbom za poništenje kao i iznosa koje je Opći sud predujmio na ime besplatne pravne pomoći.
            
         
      (1)  SL C 167, 18.7.2009.